Piispa
Ortodoksinen piispa johtaa hiippakuntaa ja hänellä on kirkollinen arvonimi metropoliitta. Ortodoksinen arkkipiispa johtaa myös omaa hiippakuntaansa, mutta hänestä ei käytetä tällöin nimitystä metropoliitta. Arkkipiispa on autokefalisen tai autonomisen paikalliskirkon, kuten esimerkiksi autonomisen Suomen ortodoksisen kirkon päämies. Useilla paikalliskirkoilla korkein ortodoksinen piispa on arvonimeltään patriarkka, hän johtaa omaa patriarkaattiaan. Suomen ortodoksinen kirkko kuuluu Ekumeenisen patriarkaatin alaisuuteen eli jurisdiktioon.
Suur-Tokio
Suur-Tokio on laaja Japanin pääkaupungin Tokion ympärille kasvanut metropolialue. Se on maailman suurin metropolialue: Yhdistyneiden kansakuntien määritelmän mukaan siellä on noin 38 miljoonaa asukasta (vuonna 2016). Se kuuluu maailman tärkeimpiin kaupunkialueisiin niin taloudellisesti, kulttuurillisesti kuin poliittisestikin. Sillä on maailman suurin kaupunkitalous, vuonna 2015 yli 1 600 miljardia dollaria, eli jonkin verran pienempi kuin Etelä-Korealla ja suurempi kuin New Yorkilla.